CELEX: 32021D1435
Language: et
Date: 2021-08-26 00:00:00
Title: Poliitika- ja julgeolekukomitee otsus (ÜVJP) 2021/1435, 26. august 2021, millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2020/1250 (EUTM RCA/1/2021)

3.9.2021   
               
               
                  ET
               
               
                  Euroopa Liidu Teataja
               
               
                  L 312/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/1435,
         26. august 2021,
         millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2020/1250 (EUTM RCA/1/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 19. aprilli 2016. aasta otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA), (1) eriti selle artikli 5 lõiget 1,
         ning arvestades järgmist:
         
                     (1)
                  
                  
                     Otsusega (ÜVJP) 2016/610 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 asjakohaseid otsuseid Kesk-Aafrika Vabariigis läbiviidava Euroopa Liidu ÜJKP väljaõppemissiooni (EUTM RCA) poliitilise kontrolli ja strateegilise juhtimise kohta, sealhulgas võtma vastu otsused järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 1. septembril 2020 vastu otsuse (ÜVJP) 2020/1250, (2) millega nimetati EUTM RCA ELi missiooni vägede juhatajaks brigaadikindral Paulo Manuel SIMÕES DAS NEVES DE ABREU.
                  
               
                     (3)
                  
                  
                     Prantsusmaa sõjaväevõimud tegid 7. juulil 2021 ettepaneku nimetada alates 14. septembrist 2021 brigaadikindral Paulo Manuel SIMÕES DAS NEVES DE ABREU järglasena EUTM RCA ELi missiooni vägede juhatajaks brigaadikindral Jacques LANGLADE DE MONTGROS.
                  
               
                     (4)
                  
                  
                     19. juulil 2021 leppis ELi sõjaline komitee kokku, et poliitika- ja julgeolekukomiteel soovitatakse see ettepanek heaks kiita.
                  
               
                     (5)
                  
                  
                     Tuleks teha otsus brigaadikindral Jacques LANGLADE DE MONTGROS’ ametisse nimetamise kohta. Lisaks tuleks otsus (ÜVJP) 2020/1250 kehtetuks tunnistada.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral Jacques LANGLADE DE MONTGROS nimetatakse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhatajaks alates 14. septembrist 2021.
         
         
            Artikkel 2
            Otsus (ÜVJP) 2020/1250 tunnistatakse kehtetuks alates 14. septembrist 2021.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 26. august 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 104, 20.4.2016, lk 21.
         
            (2)  Poliitika- ja julgeolekukomitee 1. septembri 2020. aasta otsus (ÜVJP) 2020/1250, millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni vägede juhataja ja tunnistatakse kehtetuks otsus (ÜVJP) 2019/1113 (EUTM RCA/2/2020) (ELT L 290, 4.9.2020, lk 14).